Samoa
Samoa Neatkarīgā Valsts (samoāņu: Malo Sa'oloto Tuto'atasi o Samoa) ir vidēji attīstīta viennacionāla salu valsts Klusā okeāna dienvidu daļas centrā, apmēram pusceļā starp Havaju salām un Jaunzēlandi. Aizņem divas lielākās (99% teritorijas) Samoa arhipelāga salas — Savaji un Upolu, un septiņas mazas salas. Uz rietumiem no Samoa atrodas Tuvalu un Volisa un Futuna, uz ziemeļiem — Tokelau, austrumos — ASV Samoa, bet dienvidos — Tonga. Galvenos ienākumus dod tūrisms un kokospalmu audzēšana.